Universis presentes litteras inspecturis, nos officialis Eduensis notum facimus quod in nostra presentia propter hoc specialiter constituti Johannetus, Hugo, Pacquelinus et Perrotus, fratres, liberi quondam Regnauldi Joffroy, non coacti, non decepti, nec in aliquo circumventi, sed spontanei et providi, vendunt, quittant, tradunt, concedunt et deliberant Guioto de Barro, generi Perrini Clerici de Lucenayo, imperpetuum, unam hastam seu peciam prati, siti apud Lucenayum, inter pratum Perrini Clerici ex una parte, et pratum Aramburgis de Volemer, et pratum Michelini Sutoris ex altera, pro quinquaginta solidis Viennensium, ipsis venditoribus a dicto Guioto jam solutis in pecunia legitime numerata, prout ipsi venditores confitentur in jure publice coram nobis, salvo uno obolo censuali ecclesie de Lucenayo quolibet anno solvendo, quam peciam prati dicti venditores promittunt, etc. Datum Edue, die sabbati ante festum beati Clementis, anno Domini millesimo ducentesimo octogesimo primo.